ddrg/super_eurlex huggingface dataset:
Okvirni sklep Sveta

z dne 6. decembra 2001

o spremembi Okvirnega sklepa 2000/383/PNZ o povečanju zaščite s kaznimi in drugimi ukrepi proti ponarejanju v zvezi z uvedbo evra

(2001/888/PNZ)

SVET EVROPSKE UNIJE JE –

ob upoštevanju Pogodbe o Evropski uniji in zlasti člena 31(e) in člena 34(2)(b) Pogodbe,

ob upoštevanju pobude Kraljevine Švedske [1],

ob upoštevanju mnenja Evropskega parlamenta,

ob upoštevanju naslednjega:

(1) Svet je 29. maja 2000 sprejel Okvirni sklep 2000/383/PNZ o povečanju zaščite s kaznimi in drugimi ukrepi proti ponarejanju v povezavi z uvedbo evra [2].

(2) Ukrepi v Okvirnem sklepu 2000/383/PNZ naj se dopolnijo z določbo o priznavanju preteklih obsodb v zvezi s kaznivimi dejanji iz tega okvirnega sklepa –

SPREJEL NASLEDNJI OKVIRNI SKLEP:

Člen 1

Za členom 9 Okvirnega sklepa 2000/383/PNZ se vstavi naslednji člen:

"Člen 9a

Priznavanje preteklih obsodb

Vsaka država članica prizna načelo priznavanja preteklih obsodb pod pogoji, ki prevladujejo v njeni nacionalni zakonodaji, in pod enakimi pogoji z namenom ugotavljanja ponavljajočih se kaznivih dejanj prizna obsodbe, izrečene v drugi državi članici za kazniva dejanja iz členov 3 do 5 tega okvirnega sklepa, ali kazniva dejanja iz člena 3 Konvencije, ne glede na ponarejeno valuto."

Člen 2

Izvajanje

1. Države članice sprejmejo potrebne ukrepe za izpolnjevanje tega okvirnega sklepa do 31. decembra 2002.

2. Države članice do 31. decembra 2002 pošljejo generalnemu sekretariatu Sveta, Komisiji in Evropski centralni banki besedilo vseh določb, ki v njihovo zakonodajo prenašajo obveznosti, ki zanje izhajajo iz tega okvirnega sklepa.

Člen 3

Začetek veljavnosti

Ta okvirni sklep začne veljati z dnem objave v Uradnem listu Evropskih skupnosti.

V Bruslju, 6. decembra 2001

Za Svet

Predsednik

M. Verwilghen

[1] UL C 225, 10.8.2001, str. 9.

[2] UL L 140, 14.6.2000, str. 1.

--------------------------------------------------
(4)

Odstavek 51 sklepov Evropskega sveta v Tampereju 15. in 16. oktobra 1999 poudarja, da je pranje denarja v samem središču organiziranega kriminala in bi ga bilo treba izkoreniniti, kjer koli se pojavi, in da je Evropski svet odločen zagotoviti, da se sprejmejo konkretni ukrepi za sledenje, zamrznitev, zaseg in zaplembo premoženjske koristi, pridobljene s tem kaznivim dejanjem. V odstavku 55 Evropski svet poziva tudi k približevanju kazenske zakonodaje in postopkov, ki zadevajo pranje denarja (npr. sledenje, zamrznitev in zaplemba sredstev).
Uredba št. 423/67/EGS, 6/67/Euratom Sveta

z dne 25. julija 1967

o določitvi prejemkov za člane Komisij EGS in ESAE ter Visoke oblasti, ki niso bili imenovani za člane enotne Komisije Evropskih skupnosti

SVET EVROPSKIH SKUPNOSTI JE

ob upoštevanju Pogodbe o ustanovitvi enotnega Sveta in enotne Komisije Evropskih skupnosti [1], in zlasti člena 34 Pogodbe;

ker mora Svet določiti prejemke za nekdanje člane Visoke oblasti in Komisij Evropske gospodarske skupnosti ter Evropske skupnosti za atomsko energijo, ki po prenehanju funkcije niso bili imenovani za člane Komisije,

SPREJEL NASLEDNJO UREDBO:

Člen 1

Nekdanji člani Visoke oblasti in Komisij Evropske gospodarske skupnosti ter Evropske skupnosti za atomsko energijo, ki po prenehanju funkcije v skladu s členom 32 Pogodbe o ustanovitvi enotnega Sveta in enotne Komisije Evropskih skupnosti niso bili imenovani za člane enotne Komisije, so v obdobju od 1. avgusta 1967 do 31. decembra 1967 upravičeni prejemati osnovno plačo, družinske prejemke in dodatek za nastanitev na podlagi členov 2, 3 in 4(1) Uredbe Sveta št. 422/67/EGS, 5/67/Euratom [2] z dne 25. julija 1967.

Če v tem obdobju zadevna oseba začne opravljati novo pridobitno dejavnost, se njeni bruto mesečni prejemki (t.j. pred odbitkom davkov) odštejejo od zneska zgoraj predvidenega plačila. Po analogiji se uporabljajo določbe drugega stavka člena 7(3) in člena 7(4) Uredbe Sveta št. 422/67/EGS, 5/67/Euratom z dne 25. julija 1967.

Člen 2

Določbe členov 5, 11, 12, 13, 15, 17, 18, 19 in 21 Uredbe št. 422/67/EGS, 5/67/Euratom se uporabljajo za nekdanje člane Visoke oblasti in Komisij Evropske gospodarske skupnosti ter Evropske skupnosti za atomsko energijo, navedene v členu 1; določbe členov 7, 8 in 9 te uredbe se zanje uporabljajo od 1. januarja 1968 in določbe njenega člena 14 se po analogiji uporabljajo od 6. julija 1967 do 31. decembra 1967.

Obdobje, v katerem se opravi plačilo, predvideno v členu 1, se upošteva pri izračunavanju pravic do prehodnih prejemkov in pokojnine.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. julija 1967

Za Svet

Predsednik

Fr. Neef

[1] UL 152, 13.7.1967, str. 2.

[2] UL 187, 8.8.1967, str. 1.

--------------------------------------------------
Uredba Komisije (EGS) št. 538/70

z dne 23. marca 1970

o spremembi Uredbe (EGS) št. 315/68 glede velikosti Anemone coronaria (spomladanske vetrnice)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe (EGS) št. 234/68 [1] z dne 27. februarja 1968 o vzpostavitvi skupne ureditve trga za živo drevje in druge rastline, čebulice, korenine in podobno, rezano cvetje in okrasno listje ter zlasti člena 4 Uredbe,

ker so poskusi na poskusni postaji pokazali, da je s sedanjimi gojitvenimi tehnikami mogoče vzgojiti Anemone coronaria (spomladansko vetrnico) dobre kakovosti tudi iz koreninskih gomoljev, ki so manjši, kakor to določajo skupni standardi kakovosti; ker je zato treba te standarde prilagoditi;

ker so ukrepi, predvideni s to uredbo, v skladu z mnenjem Upravljalnega odbora za žive rastline,

SPREJELA NASLEDNJO UREDBO:

Člen 1

V tabeli oddelka III Priloge k Uredbi (EGS) št. 315/68, kakor je bila nazadnje spremenjena z Uredbo (EGS) št. 448/69 [2], se besedilo, ki se nanaša na "Anemone coronaria", nadomesti z besedilom iz Priloge k tej uredbi.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. marca 1970

Za Komisijo

Predsednik

Jean Rey

[1] UL L 55, 2.3.1968, str. 1.

[2] UL L 61, 12.3.1969, str. 1.

--------------------------------------------------

PRILOGA

Botanično ime proizvoda | Metoda razvrščanja (tehnični opis; glej opombe) | Najmnajša velikost | Velikostni razredi |

Anemone coronaria (spomladanska vetrnica) | A, B,C | 2 cm | 2–3; 3–4; 4–5; 5–6; 6–7; 7–8; 8 in več |

--------------------------------------------------
Uredba Sveta (EGS) št. 2391/71

z dne 8. novembra 1971

o uporabi priporočila Pridružitvenega Sveta št. 1/69, ki določa načine upravnega sodelovanja na carinskem področju za izvajanje Sporazuma o pridružitvi med Evropsko gospodarsko skupnostjo in Kraljevino Marokom

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113,

ob upoštevanju predloga Komisije,

ker je bil med Evropsko gospodarsko skupnostjo in Kraljevino Marokom 31. marca 1969 podpisan Sporazum [1], ki je začel veljati 1. septembra 1969;

ker je 26. septembra 1969 Pridružitveni svet na podlagi člena 16(2) Protokola o opredelitvi pojma "izdelki s poreklom" in načinih upravnega sodelovanja, ki je sestavni del tega sporazuma, oblikoval priporočilo št. 1/69, ki določa načine upravnega sodelovanja na carinskem področju za namene izvajanja sporazuma;

ker je v Skupnosti treba začeti z izvajanjem ukrepov, ki jih predvideva to priporočilo,

SPREJEL NASLEDNJO UREDBO:

Člen 1

Določbe, ki jih predvideva tej uredbi priloženo priporočilo Pridružitvenega sveta št. 1/69 z dne 26. septembra 1969 o načinih upravnega sodelovanja na carinskem področju za izvajanje Sporazuma o pridružitvi med Evropsko gospodarsko skupnostjo in Kraljevino Maroko, se začnejo uporabljati.

Člen 2

Ta uredba začne veljati tretji dan po dnevu njene objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 8. novembra 1971

Za Svet

Predsednik

A. Moro

[1] UL L 197, 8.8.1969, str. 1 in 88.

--------------------------------------------------
Uredba Sveta (EGS) št. 1037/72

z dne 18. maja 1972

o splošnih pravilih za dodeljevanje in financiranje pomoči za hmelja

SVET EVROPSKIH SKUPNOSTI JE

ob upoštevanju pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1696/71 [1] z dne 26. julija 1971 o skupni ureditvi trga za hmelj in zlasti člena 13(3) Uredbe,

ob upoštevanju Uredbe Sveta (EGS) št. 729/70 [2] z dne 21. aprila 1970 o financiranju skupne kmetijske politike in zlasti člena 3(2) Uredbe,

ob upoštevanju predloga Komisije,

ker člen 12 Uredbe (EGS) št. 1696/71 predvideva dodeljevanje pomoči za hmelj, proizveden v Skupnosti; ker je zato treba določiti splošna pravila uporabe, predvidena v členu 13 te uredbe;

ker je iz administrativnih razlogov treba dodeliti pomoč v vsaki državi članici samo za površine, zasajene s hmeljem na ozemlju te države;

ker se pomoč dodeli samo za registrirane površine, zasajene s hmeljem; ker bi bilo zaradi tega treba izdelati določbo, da države članice uvedejo sistem prijavljanja in registracije teh površin;

ker sistem pomoči ne more ustrezno delovati brez pregledov, ki zagotavljajo, da se pomoč dodeli samo za površine, zasajena s hmeljem, na katerih se pridelek obere;

ker je treba določiti, da morajo biti površine, za katera se prosi za pomoč, zasajene s hmeljem v skladu z običajno prakso;

ker ta pomoč nalaga izdatke; ker člen 17 Uredbe (EGS) št. 1696/71 določa, da se za to pomoč uporabljajo predpisi o financiranju skupne kmetijske politike, bi bilo treba opredeliti, da se bo ta pomoč financirala v skladu s členom 3 Uredbe (EGS) št. 729/70,

SPREJEL NASLEDNJO UREDBO:

Člen 1

Splošna pravila, določena v naslednjih členih, se uporabljajo za pomoč proizvajalcem hmelja, ki se lahko dodeli po členu 12 Uredbe (EGS) št. 1696/71.

Člen 2

1. Vsaka država članica odobri pomoč samo za površine, zasajene s hmeljem, na svojem ozemlju.

2. Pomoč se dodeli na zahtevek proizvajalca, po pogojih, ki zagotavljajo enakost obravnave upravičencev, ne glede na njihov sedež v Skupnosti.

Člen 3

1. Države članice uvedejo sistem prijav in registracije območij, zasajenih s hmeljem.

2. Države članice poskrbijo za preverjanje:

(a) točnosti prijav površin, zasajenih s hmeljem, ki jih predajo proizvajalci;

(b) površin, kjer je bil pridelek obran.

Za opravljanje tega preverjanja se ne imenujejo skupine proizvajalcev.

Člen 4

Površine, zasajene s hmeljem, za katere se zahteva pomoč, morajo imeti normalno gostoto rastlin hmelja, primernih za proizvodnjo.

Člen 5

1. Pomoč, predvidena v členu 12 Uredbe (EGS) št. 1696/71, je intervencija v pomenu člena 3(1) Uredbe (EGS) št. 729/70.

2. Izdatki za pomoč iz odstavka 1, so enaki zneskom, plačanim po členu 13 Uredbe (EGS) št. 1696/71 in določbah v skladu z njo.

Člen 6

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 18. maja 1972

Za Svet

Predsednik

M. Mart

[1] UL L 175, 4.8.1971, str. 1.

[2] UL L 94, 28.4.1970, str. 13.

--------------------------------------------------
Uredba Sveta (EGS) št. 3338/80

z dne 16. decembra 1980

o sklenitvi Sporazuma o ustanovitvi Skupnega odbora in Sporazuma o trgovini z industrijskimi proizvodi med Evropsko gospodarsko skupnostjo in Socialistično republiko Romunijo

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju priporočila Komisije,

ker bi bilo treba odobriti Sporazum o ustanovitvi Skupnega odbora in Sporazum o trgovini z industrijskimi proizvodi med Evropsko gospodarsko skupnostjo in Socialistično republiko Romunijo,

SPREJEL NASLEDNJO UREDBO:

Člen 1

Sporazum o ustanovitvi Skupnega odbora in Sporazum o trgovini z industrijskimi proizvodi med Evropsko gospodarsko skupnostjo in Socialistično republiko Romunijo se odobrita v imenu Skupnosti.

Besedili sporazumov sta priloženi tej uredbi.

Člen 2

Predsednik Sveta da uradno obvestilo, predvideno v členu 5 Sporazuma o Skupnem odboru in členu 13 Sporazuma o trgovini z industrijskimi proizvodi [1].

Člen 3

Skupnost v Skupnem odboru, ustanovljenem s prvim sporazumom iz člena 1, zastopa Komisija, ki ji pomagajo predstavniki držav članic.

Člen 4

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. decembra 1980

Za Svet

Predsednica

Colette Flesch

[1] Datum začetka veljavnosti Sporazumov bo Generalni sekretariat Sveta objavil v Uradnem listu Evropskih skupnosti.

--------------------------------------------------
Uredba Komisije (EGS) št. 3472/80

z dne 30. decembra 1980

o dopolnitvi Priloge Uredbe (EGS) št. 3130/78 o določitvi intervencijskih centrov za oljčno olje, kot rezultat priključitve Grčije

KOMISIJA EVROPSKIH SKUPNOSTI JE

ob upoštevanju pogodbe o ustanovitvi Evropske gospodarske skupnosti,

ob upoštevanju Akta o pristopu Grčije [1], in zlasti člena 146,

ker Uredba Komisije (EGS) št. 3130/78[2] določa intervencijske centre za oljčno olje v državah članicah proizvajalkah; ker je treba navedeni seznam centrov dopolniti, da se upošteva priključitev Grčije,

SPREJELA NASLEDNJO UREDBO:

Člen 1

Priloga Uredbe (EGS) št. 3130/78 se dopolni s seznamom intervencijskih centrov v Grčiji iz Priloge k tej uredbi.

Člen 2

Ta uredba začne veljati 1. januarja 1981.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. december 1980

Za Komisijo

Finn Gundelach

Podpredsednik

[INSERT MULTILINGUAL ANNEX FROM ORIGINAL, OJ p. 48]

[1] UL L 291, 19.11.1979, str. 17.

[2] UL L 370, 30.12.1978, str. 58.
Uredba Komisije (EGS) št. 632/80

z dne 14. marca 1980

o določitvi podrobnih pravil za dodajanje saharoze v vodni raztopini k določenim proizvodom iz vina v nekaterih območjih vinorodne cone A in o drugi spremembi Uredbe (EGS) št. 1594/70

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 337/79 z dne 5. februarja 1979 o skupni ureditvi trga za vino [1], kakor je bila nazadnje spremenjena z Uredbo (EGS) št. 459/80 [2], in zlasti člena 33(8) Uredbe,

ob upoštevanju Uredbe Sveta (EGS) št. 338/79 z dne 5. februarja 1979 o določitvi posebnih določb glede kakovostnih vin, proizvedenih na določenem pridelovalnem območju [3], kakor je bila nazadnje spremenjena z Uredbo (EGS) št. 459/80, in zlasti člena 8(6) Uredbe,

ker je posledica nedavne spremembe uredb (EGS) št. 337/79 in (EGS) št. 338/79 ta, da predvidevata drugi pododstavek člena 33(3) Uredbe (EGS) št. 337/79 in peti pododstavek člena 8(2) Uredbe (EGS) št. 338/79 do 15. marca 1984 možnost dodajanja saharoze v vodni raztopini k proizvodom iz sort vinske trte, ki dajejo razmeroma kislo grozdje, ter proizvodom iz grozdja, pridelanega v posameznih vinorodnih območjih severnega dela vinorodne cone A, kjer je ta praksa tradicionalna in običajna; ker je torej treba določiti sorte vinske trte in zadevna območja;

ker postane zaradi določitve teh sort vinske trte člen 3 Uredbe (EGS) št. 1594/70 [4], kakor je bila spremenjena z Uredbo (EGS) št. 2531/77 [5], odveč;

ker so ukrepi, predvideni s to uredbo, v skladu z mnenjem Upravljalnega odbora za vino,

SPREJELA NASLEDNJO UREDBO:

Člen 1

1. Sorti vinske trte iz prve alinee drugega pododstavka člena 33(3) Uredbe (EGS) št. 337/79 in prve alinee petega pododstavka člena 8(2) Uredbe (EGS) št. 338/79 sta "Riesling" in "Elbling".

2. Vinorodna območja iz druge alinee drugega pododstavka člena 33(3) Uredbe (EGS) št. 337/79 in druge alinee petega pododstavka člena 8(2) Uredbe (EGS) št. 338/79 so naslednja:

- Ahr,

- Mittelrhein,

- Rheingau,

- Mosel/Saar/Ruwer,

- Nahe,

- Moselle luxembourgeoise.

3. Le proizvodom s kislostjo najmanj 12 gramov na liter, izraženo kot vinska kislina, se lahko doda saharoza v vodni raztopini za povečanje deleža alkohola.

Člen 2

Člen 3 Uredbe (EGS) št. 1594/70 se razveljavi.

Člen 3

Ta uredba začne veljati 1. marca 1980.

Ta uredba je v celoti zavezujoča in se neposredno uporablja v vseh državah članicah.

V Bruslju, 14. marca 1980

Za Komisijo

Finn Gundelach

Podpredsednik

[1] UL L 54, 5.3.1979, str. 1.

[2] UL L 57, 29.2.1980, str. 32.

[3] UL L 54, 5.3.1979, str. 48.

[4] UL L 173, 6.8.1970, str. 23.

[5] UL L 294, 18.11.1977, str. 10.

--------------------------------------------------
Uredba Sveta (EGS) št. 2742/80

z dne 27. oktobra 1980

o uporabi Sklepa št. 3/80 Sveta za sodelovanje EGS-Libanon o spremembi Protokola o opredelitvi pojma "izdelek s poreklom" in načinih upravnega sodelovanja k Sporazumu o sodelovanju med Evropsko gospodarsko skupnostjo in Republiko Libanon

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju predloga Komisije,

ker je bil Sporazum o sodelovanju med Evropsko gospodarsko skupnostjo in Republiko Libanon [1] podpisan 3. maja 1977 in je začel veljati 1. novembra 1978;

ker je Svet za sodelovanje EGS-Libanon v skladu s členom 25 Protokola o opredelitvi pojma "izdelek s poreklom" in metodah upravnega sodelovanja sprejel Sklep št. 3/80 o spremembi Protokola v zvezi s pravili o poreklu;

ker je treba v Skupnosti ta sklep uporabljati,

SPREJEL NASLEDNJO UREDBO:

Člen 1

Sklep št. 3/80 Sveta za sodelovanje EGS-Libanon se uporablja v Skupnosti.

Besedilo Sklepa je priloženo k tej uredbi.

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. novembra 1980.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 27. oktobra 1980

Za Svet

Predsednik

J. Santer

[1] UL L 267, 27.9.1978, str. 2.

--------------------------------------------------
Uredba Komisije (EGS) št. 2930/81

z dne 12. oktobra 1981

o dodatnih pravilih za uporabo lestvice Skupnosti za razvrščanje trupov odraslega goveda

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 805/68 z dne 27. junija 1968 o skupni ureditvi trga za goveje in telečje meso [1], kakor je bila nazadnje spremenjena z Aktom o pristopu Grčije,

ob upoštevanju Uredbe Sveta (EGS) št. 1208/81 z dne 28. aprila 1981 o določitvi lestvice Skupnosti za razvrščanje trupov odraslega goveda [2] in zlasti prvega odstavka člena 6 Uredbe,

ker je za zagotovitev enotnega razvrščanja trupov odraslega goveda v Skupnosti nujno, da se natančneje določijo razredi mesnatosti in zamaščenosti;

ker so ukrepi, predvideni s to uredbo, v skladu z mnenjem Upravljalnega odbora za goveje in telečje meso,

SPREJELA NASLEDNJO UREDBO:

Člen 1

Dodatna pravila iz prvega pododstavka člena 6 Uredbe (EGS) št. 1208/81 so navedena v Prilogi k tej uredbi.

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. oktobra 1981

Za Komisijo

Poul Dalsager

Član Komisije

[1] UL L 148, 28.6.1968, str. 24.

[2] UL L 123, 7.5.1981, str. 3.

--------------------------------------------------

PRILOGA

1. MESNATOST

Razvitost profilov trupov, zlasti bistvenih delov (stegno, hrbet, pleča)

Razred mesnatosti | Dodatne določbe |

| |

E | Stegnozelo zaokroženo | Notranje stegno se izrazito razteza čez medenično zrast (symphisis pelvis) |

odličen | Hrbetširok in zelo debel vse do pleč | Križ je zelo zaokrožen |

Plečazelo zaokrožena | |

U | Stegnozaokroženo | Notranje stegno se izrazito razteza čez medenično zrast (symphisis pelvis) |

zelo dober | Hrbetširok in debel vse do pleč | Križ je zelo zaokrožen |

Plečazaokroženo | |

R | Stegnodobro razvito | Notranje stegno in križ sta rahlo zaokrožena |

dober | Hrbetše vedno debel, a manj širok čez pleča | |

Plečazelo dobro razvita | |

O | Stegnopovprečno do premalo razvito | |

zadovoljiv | Hrbetpovprečno do pomanjkljiva debelina | Križ: raven profil |

Plečapovprečno razvita do skoraj ploska | |

P | Stegnoslabo razvito | |

slabši | Hrbetozek, z vidnimi kostmi | |

Plečaploščata, z vidnimi kostmi | |

2. STOPNJA ZAMAŠČENOSTI

Količina maščobe na površini trupa in v prsni votlini

Razred zamaščenosti | Dodatne določbe |

1 malo | V prsni votlini ni maščobe |

2 rahlo | V prsni votlini je jasno vidna mišica med rebri |

3 povprečno | V prsni votlini se še vidi mišica med rebri |

4 precej | Na stegnu so vidne maščobne plasti. V prsni votlini je mišica med rebri lahko prepojena z maščobo |

5 zelo | Stegno je skoraj povsem prekrito z maščobo, tako da maščobni sloji niso več jasno vidni. V prsni votlini je mišica med rebri prepojena z maščobo |

--------------------------------------------------
Uredba Komisije (EGS) št. 3582/81

z dne 14. decembra 1981

o spremembah Uredbe (EGS) št. 2973/79 o določitvi podrobnih pravil za uporabo in dodelitev podpore za izvoz proizvodov iz govejega in telečjega mesa, ki so upravičeni do posebnega položaja pri uvozu v tretjo državo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 805/68 z dne 27. junija 1968 o skupni ureditvi trga za goveje in telečje meso [1], kakor je bila nazadnje spremenjena z Aktom o pristopu Grčije, zlasti člena 15(2) Uredbe,

ob upoštevanju Uredbe Sveta (EGS) št. 2931/79 z dne 20. decembra 1979 o dodelitvi izvozne podpore za kmetijske proizvode, ki so upravičeni do posebnega položaja pri uvozu v tretjo državo [2] in zlasti člena 1(2) Uredbe,

ker je Uredba Komisije (EGS) št. 2973/79 [3], kakor je bila nazadnje spremenjena z Uredbo (EGS) št. 2377/80 [4], določila podrobna pravila za uporabo Uredbe (EGS) št. 2931/79;

ker lahko Združene države Amerike uporabijo poseben režim za letno količino 5000 ton govejega in telečjega mesa, ki izvira iz Skupnosti in ustreza nekaterim zahtevam; ker izkušnje kažejo, da je treba to količino razporediti na štiri četrtletja;

ker Uredba Komisije (EGS) št. 77/81 [5] določa, da se lahko zahtevki za izvozna dovoljenja za januar 1982 vložijo od 16. decembra 1981; ker je treba razveljaviti ta predpis, da se bo upošteval novi sistem;

ker so ukrepi, predvideni s to uredbo v skladu z mnenjem Upravljalnega odbora za goveje in telečje meso,

SPREJELA NASLEDNJO UREDBO:

Člen 1

Členu 1(1) Uredbe (EGS) št. 2973/79 se doda naslednji pododstavek:

"Ta količina se razdeli na štiri dele, od katerih se prvi trije, ki ne smejo preseči 1250 ton, izvozijo v prvih treh četrtletjih vsakega leta. Komisija določi ostanek za izvoz v četrtem četrtletju"

.

Člen 2

Tretji pododstavek člena 2 Uredbe (EGS) št. 77/81 se črta.

Člen 3

Ta uredba začne veljati 1. januarja 1982.

Ta uredba je v celoti zavezujoča in se neposredno uporablja v vseh državah članicah.

V Bruslju, 14. decembra 1981

Za Komisijo

Poul Dalsager

Član Komisije

[1] UL L 148, 28.6.1968, str. 24.

[2] UL L 334, 28.12.1979, str. 8.

[3] UL L 336, 29.12.1979, str. 44.

[4] UL L 241, 13.9.1980, str. 5.

[5] UL L 12, 14. 1. 1981, str. 5.

--------------------------------------------------